Document ID: 32007R0389

REGULAMENTUL (CE) NR. 389/2007 AL COMISIEI
din 11 aprilie 2007
de modificare a Regulamentului (CE) nr. 1622/2000 de stabilire a anumitor norme de aplicare a Regulamentului (CE) nr. 1493/1999 al Consiliului privind organizarea comună a pieței vitivinicole și de stabilire a unui cod comunitar al practicilor și tratamentelor oenologice
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), în special articolul 46 alineatul (1) litera (b),
întrucât:
(1)
Regulamentul (CE) nr. 1622/2000 al Comisiei (2) stabilește anumite condiții pentru folosirea substanțelor autorizate de Regulamentul (CE) nr. 1493/1999. În special, anexa IXa prevede că dicarbonatul de dimetil se utilizează înainte de îmbutelierea vinului. Traducerea termenului „îmbuteliere” și semnificația sa diferită în anumite limbi au condus la interpretări divergente în ceea ce privește domeniul de aplicare al acestei dispoziții de către agenții economici și autoritățile de control.
(2)
Regulamentul (CE) nr. 753/2002 al Comisiei din 29 aprilie 2002 de stabilire a anumitor norme de aplicare a Regulamentului (CE) nr. 1493/1999 al Consiliului în ceea ce privește descrierea, denumirea, prezentarea și protejarea anumitor produse vitivinicole (3) definește la articolul 7 termenul „îmbuteliere” pentru aplicarea sa.
(3)
Pentru a asigura o interpretare uniformă a dispozițiilor aplicabile pentru utilizarea dicarbonatului de dimetil, definiția termenului „îmbuteliere” dată în Regulamentul (CE) nr. 753/2002 ar trebui folosită pentru clarificarea dispozițiilor din Regulamentul (CE) nr. 1622/2000. Anexa IXa la Regulamentul (CE) nr. 1622/2000 ar trebui modificată în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a vinurilor,
ADOPTĂ PREZENTUL REGULAMENT:
Articolul 1
Prima liniuță de la alineatul al doilea din anexa IXa la Regulamentul (CE) nr. 1622/2000 se înlocuiește cu următorul text:
„-
Adaosul trebuie efectuat numai cu puțin timp înainte de îmbuteliere, care este definită ca fiind condiționarea produsului în cauză în vederea comercializării, în recipiente având capacitatea maximă de 60 de litri.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 aprilie 2007.

Labels: 3
17
6